གློག་བརྙན་འདིའི་ནང་དོན་གཙོ་བོ་ནིལོའི་ཧྥ་རན་སེའི་འཛམ་གླིང་བུམ་པ་རྟགས་ཅན་གྱི་རྐང་གྲུག་འགྲན་བསྡུར་ཚ་ཚ་འུར་འུར་ངང་སྤེལ་བཞིན་པའི་སྐབས་སུ།རི་བོ་ཧི་མ་ལ་ཡའི་འདབས་རོལ་གྱི་དབེན་ཞིང་འཇགས་པའི་དགོན་པ་ཞིག་གི་བན་ཕྲུག་ཆུང་ཆུང་ཞིག་ཀྱང་དེ་ལ་སེམས་པ་ཡོངས་སུ་ཤོར་ཞིང་དེས་ཡིད་སེམས་དབང་མེད་དུ་དྲངས་ནའང་དགོན་པའི་འགྲིག་ཁྲིམས་བཙན་པོས་ཁོའི་རེ་འདུན་ཆུང་ཆུང་དེ་མངོན་འགྱུར་བྱུང་མ་ཐུབ།དེ་དང་མཉམ་དུ་ལོ་ན་ཆུང་ཆུང་གི་ཉི་མ་དང་ཁོའི་ཨ་ཞང་གཉི་གའང་གནས་དེ་རུ་ཡུལ་གྱར་དུ་སླེབས།བན་ཕྲུག་ཆུང་ཆུང་གིས་ཐེངས་མང་པོར་རེ་ཞུ་བྱས་པ་བརྒྱུད་གྲྭ་རྒན་གྱིས་ཁོ་ལ་རྐང་གྲུག་ལྟ་རུ་འཇུག་རྒྱུའི་ཁས་བླངས།འོན་ཀྱང་དགོན་པ་རུ་བརྙན་འཕྲིན་འཕྲུལ་ཆས་མེད་ཅིང་འཁོར་སྐར་གྱི་བརྡ་རྟགས་ཀྱང་མི་བཟང་བས་རྐང་གྲུག་ལ་དགའ་བའི་གྲྭ་བ་ཚོས་ཐབས་ཅི་ཡོད་འཐེན་རྗེས་ད་གཟོད་དགོན་པའི་གྲྭ་བ་ཡོངས་ཀྱིས་འཛམ་གླིང་བུམ་པ་རྟགས་ཅན་གྱི་རྐང་གྲུག་འགྲན་བསྡུར་ལ་བལྟས་པའི་གནས་ཚུལ་དེ་བརྗོད་ཡོད།